

**Eeltingimused ja esitatavad dokumendid tase 7 kutse taotlejale**

Vähemalt kaks kuud enne dokumentide esitamise tähtaja lõppu avaldab HRT kutsekomisjon TAM Kutsekoja kodulehel [www.tamnoukoda.ee](http://www.tamnoukoda.ee) tase 7 kutseeksami toimumise teate.

Dokumente võetakse vastu ainult elektroonselt. Kõik esitatavad dokumendid tuleb panna ühte digiümbrikku ja allkirjastada digitaalselt. Digiümbrik saata HRT kutsekomisjonile e-posti aadressil holistika@tamkutsekoda.ee

Kui dokumendid nõuetele ei vasta, teavitatakse taotlejat esinenud puudustest hiljemalt 5 tööpäeva jooksul pärast dokumentide laekumist. Taotlejal on alates teavitamise hetkest 3 tööpäeva aega puuduste kõrvaldamiseks.

**Holistilise regressiooni terapeut, tase 7 kutse esmakordse taotlemise eeltingimused:**

* kõrgharidus (soovitavalt) magistri tasemel;
* tase 6 kutsetunnistus,
* vähemalt viie aasta pikkune töökogemus oma erialal;
* erialase täienduskoolituse läbimine nõutud mahus,
* osalemine hindajana vähemalt ühel kutseeksamil,
* kovisioonis osalemine ja/või supervisiooni juhendamine nõutud mahus.

**Tase 7 kutse taotleja esitab HRT kutsekomisjonile järgmised dokumendid:**

* avaldus vorm 3;
* koopia isikut tõendavast dokumendist (pass või ID kaart),
* vormi järgi koostatud CV;
* tase 6 kutsetunnistuse koopia;
* Erapraksise vorm, mis tõendab töökogemust mahuga kokku 800 tundi (40 holistilist nelikut + üksikseansid);
* dokument, mis tõendab osalemist hindajana vähemalt kahel kutseeksamil;
* \*erialase täienduskoolituse (mahuga 80 tundi) läbimist tõendavad dokumendid;
* \*\*kovisioonis osalemist ja/või supervisiooni juhendamist (maht 120 ak tundi) tõendav dokument;
* kehtiv esmaabi koolituse tunnistus;
* maksekorraldus või muu kinnitus kutse andmisega seotud kulude tasumise kohta.
* portfoolio, milles sisaldub:
* kirjalik tõendusmaterjal kohustusliku kompetentsi 5 täitmise kohta – *vt Hindamisstandard: Hindamiskriteeriumid ja juhend portfoolio koostamiseks;*
* valitava kompetentsi 6 või 7 tõendusmaterjalina kas eriala edendamist (avalikud esinemised, teavitustöö, artiklite ja raamatute kirjutamine, teiste institutsioonidega suhtlemine, teaduslik uurimistöö) ja teavitustöö tegemist tõendavad dokumendid
võitäiskasvanute täienduskoolituse alal tegutsemist tõendavad dokumendid (koolitused, loengud, töötoad, supervisioon) – *vt Hindamisstandard: Hindamiskriteeriumid ja juhend portfoolio koostamiseks.*

**\*Erialane täienduskoolitus**

Sobivad koolitused järgmistes valdkondades:

* holistilise regressiooniteraapia täienduskoolitused,
* hindajana osalemine kutseeksamil (ühe töö hindamine vastab 24 ak tunnile erialasele täienduskoolitusele). Hindajana osalemist tõendab kutsekomisjoni esimehe poolt väljastatud tõend, millel on kirjas hindaja nimi ja kutseeksami toimumise aeg.
* hindajate inspiratsioonipäeval osalemine (üks päev vastab 8 ak tunnile erialasele täienduskoolitusele),
* psühhoteraapia ja kehapsühhoteraapia valdkonna koolitused,
* psühhosomaatika valdkonna koolitused,
* pere- ja paariteraapia koolitused,
* *mindfulness*’i ja meditatsiooni juhendamise ning joogaõpetuste ja joogafilosoofiaga seotud koolitused.
* osavõtt holistilise maailma- ja inimesekäsitlustega seotud konverentsidest ja töötubadest.
* holistilisel maailma- ja inimesekäsitlusel põhinevad koolitused. *Näiteks täiend- ja alternatiivmeditsiini valdkonda kuuluvad koolitused.*

**\*\*Kovisioon**Tase 7 kutse taotlemisel võib kuni 50% ehk 60 ak tundi olla kogutud hindamisega seotud kovisioonis.

Kui kutse taastõendaja on osalenud kutseeksami perioodil toimunud **hindajate grupikovisioonis**, saab ta need tunnid lisada kovisiooni tundide üldarvestusse. Ühe hindajate grupikovisiooni maht on 3x60 minutit ehk 4 ak tundi. Hindajate grupikovisioonis osalemist tõendab kutsekomisjoni esimehe poolt väljastatud tõend, millel on kirjas kovisioonis osalenute nimed, toimumise aeg ja maht. Tõend tuleb saata terapeutide seltsi HORETES juhatusele.

**Kutseeksamil kaashindajatena** koostööd teinud terapeutide arutelu võib registreerida kovisioonina. Hindajad teatavad kovisioonist nii hindamiskomisjoni esimehele kui terapeutide seltsi HORETES esindajale, kes registreerib kovisioone.